L'infarto miocàrdico acuto , anca ciamà ataco de core, xe na malatia cardìaca caraterizada da la pèrdita de un toco de miocardio par nècrosi ischèmica. Sta definission la signìfega che ghe xe parte dei cardiomiociti che i more parché el sangue che ghe riva no'l xe bastante par sodisfare le so necessità vidali: al'ischemia, parola generale che la ìndega tute le situassion de insufissente perfusion emàtica, ghe sèvita l'infarto quando che l'interussion totale a un grupo de sèlule miocàrdiche la dura almanco 15-30 menudi. La classifegassion del'infarto miocàrdico lo consìdara inte le sìndromi coronàriche acute conpagno al'angina instàbile, che la se difarensia par el fato che in sto caso l'ischemia no la dura bastansa par dare morte selulare, contraposte al'angina stàbile che la conpare regolarmente a soje de sforso costanti e la ga mecanismi deversi. El primo livelo de classifegassion de sti quadri xe quelo de le . Conprese in ste qua ghe xe le più relevanti , anca se xe pussìbili anca cause miga logali ma esterne a le alterie coronarie, de infarto e angina, come dissession aòrtica, anemia e shock. Infin, la granda mazoransa de le malatie coronàriche xe , anca se se poe gavere altri mecanismi come la dissession e la rotura coronàrica da trauma, le alteriti che le xe infiamassion de la parede vascolare, ecc. In st'ànbito, resalta come la squasi totalità dei infarti i càpita co che, dopo un longo perìodo de formassion e créssita, se ga la rotura de na : l'ulcerassion de la parede vascolare causa tronbosi del trato de alteria responsàbile de la perfusion del toco de miocardio che el fenisse a infartare se la normale situassion sircolatoria no la torna inte i tinpi de soravivensa normali del cardiomiocita. A seconda del logo de la placa inte l'àlbaro dei vasi coronàrici, el toco de miocardio perso xe più o manco grando e stratègico par ma funsion spessìfica del core, co na granda varietà de conplicanse in tel breve o longo perìodo. L'epidemiologia la descrive l'infarto miocàrdico acuto come na de le malatie de co la più granda incidensa, al ponto che, anca se inte i ùltemi desseni xe mejorade prevension e terapia de sto malano, el resta stàbile come prima causa de mortalità un fià dapartuto par el mondo, sora del càncaro e del'ictus. Dal ponto de vista del'eziologia, i faturi de ris-cio de sta malatia i sèvita queli che i xe i aturi favorenti el processo de aterosclèrosi, fato che el mete l'infarto miocàrdico in te'l giro de la granda categoria de le malatie cardiovascolari. Più probàbiłe resultarà, donca, l'infarto inte le persone che le ga obesità, diabete melito, dislipidemia, ipertension; altri faturi de ris-cio mazori i xe rapresentai dal fumo de sigareta, dal'età medio-avansada, dal sesso mas-cile e da la partegnensa a popołasion ètniche a più granda predisposission. No va desmentegà che ghe xe tuta n'altra serie de situassion a ris-cio aumentà, a frequensa menor inte la popołasion, come malatie infiamatorie cròniche , malatie endòcrine come ipotiroidismo e sìndrome de Cushing e tante altre. La diàgnosi del'infarto se basa su'l sospeto basà su la clìnica e la conferma dada da esami spessìfissi. El , logalizà prinsipalmente vanti al peto, de sòlito un fià spostà a sinistra, ma assè variàbile, potensialmente dapartuto dal mento fin zo in pansa sora al bonìgolo. El tìpico logo de iradiassion xe l'arto superior de sanca, ma no'l xe l'ugnolo.